**Психология апталығын өткізу бойынша ұсыныстар**

**1**. Психология апталығы білім беру ұйымдарында оқушылардың, мұғалімдердің және ата-аналардың психологиялық мәдениетін арттыру, білім алушылардың психологиялық салауаттылығын қалыптастыру және сақтау үшін жағдай жасау мақсатында психологиялық қызмет мамандарымен жүзеге асырылады.

**2.** Психология апталығы Қазақстан Республикасы Оқу-ағарту министрінің 2022 жылғы 25 тамыздағы « Орта білім беру ұйымдарындағы психологиялық қызметтің жұмыс істеу қағидаларын бекіту туралы» № 377 бұйрығына негізделіп өткізіледі.

**3.** Психология апталығы білім беру ұйымының жылдық жұмыс жоспары негізінде өткізіледі. Психология апталығына психологиялық қызмет мамандары жауапты. Апталықтың тақырыбы, идеясы және ұраны болуы керек.

**4. Психология апталығының міндеттері:**

- Білім беру үрдісінің барлық қатысушыларының психологиялық білім алуына ықпал ету;

- «Психология» ғылымы, психологиялық білімнің адам өміріндегі рөлі мен орны туралы білімдерін кеңейту;

- Табыс сезімін қалыптастыру;

-Оқушылардың психологиялық білімнің өз өміріндегі және адамдар өміріндегі орны мен рөлі туралы ойларын белсендіру;

- Мектеп оқушыларының бірлік сезімін дамыту.

**5. Психология апталығын өткізу формалары:**

- Интерактивті тақырыптық көрмелер (QR коды);

- Психология апталығы аясында акциялар мен челлендждер өткізу;

- Психология сабақтары;

- Психологиялық ойындар, команда құру;

- Оқу процесінің барлық қатысушыларымен тренингтер;

- «Ашық микрофон», «Отырайық, сөйлесейік» оқу үдерісіне қатысушыларға арналған кеңестер;

- Ақпараттық-зияткерлік сынып сағаттар;

- Ата-аналарға арналған семинарлар

**6. «Психология апталығын» құру принциптері**

- Тұтастық пен толықтық (аптаның басы мен соңы нақты белгіленген);

- Циклдік пен сабақтастық, яғни әрбір күн жоспар бойынша алдыңғы күннің жалғасы.

- Апталыққа жоспарланған іс-шаралар мектеп оқушылары мен мұғалімдердің ең көп бөлігін қамтиды;

- Жалпы психологиялық ахуал. Ойындар мен іс-шараларға тек оқушылар ғана емес, мұғалімдер, ата-аналар, білім беру ұйымдарының барлық қызметкерлері қатыса алады.

7**. Психология апталығының негізгі бағыттары:**

•Тәрбиелік және дамытушылық – толерантты өзара әрекеттестік пен қарым-қатынастың әлеуметтік-психологиялық құзыреттілігін дамытуға ықпал етеді.

• Әлеуметтік – тәрбиелік – оқу процесінде достық қарым-қатынас пен өзара әрекеттесу қажеттілігін өзекті ететін бұқаралық тәрбиенің белсенді түрлерін ұсынады.

8. Психология апталығы аясында білім беру ұйымдары деңгейінде жергілікті жерлерде іс-шаралар өткізу ұсынылады.

9. Жалпы апталықты жоспарлау кезінде «Психология апталығын» құру қағидаттарын сақтау қажет (аталмыш ұсыныстардың 6 тармағы):

10. Білім беру ұйымында өткізілетін психология апталығы төменгі негізгі өлшемдерге сәйкес келуі тиіс:

• Барлық іс- шараларды күнделікті байланыстыратын апта туралы жалпы түсінікке ие болу.

• Аптадағы жұмыс формаларының алуан түрлілігі.

• Қатысушылардың барлық санаттарын қамту.

•Оқу процесінің субъектілері үшін өткізілетін іс-шаралардың психологиялық қауіпсіздігі

11. Психология апталығына барлығы қатыса алады: оқушылар, ата-аналар, мұғалімдер.

12. Психология апталығы желтоқсан айының бірінші онкүндігінде өткізіледі.

13.Психология апталығын безендіруге ақпараттық-танымдық плакаттар (Психология апталығының жоспары, қабырға газеттері), атақты психологтардың портреттері мен дәйексөздері, баннерлер, фотоаймақ дизайны, «Жас психолог», «Психология және біз» кітаптарының көрмесі, т.б.

14. Психология апталығын өткізу жоспарын (1-қосымша) психологиялық қызмет мамандары жасайды және оны білім беру ұйымының басшысы бекітеді.

15. Психология апталығының іс-шаралары барысында фото/бейне түсіру ұйымдастырылады.